**FK Lokomotíva Devínska Nová Ves** je slovenský futbalový klub sídliaci v mestskej časti Bratislava - Devínska Nová Ves. Momentálne pôsobí v tretej najvyššej futbalovej súťaži - v skupine A III. bratislavskej ligy.

História
--------

Futbalový klub v Devínskej Novej Vsi vznikol v roku 1923 pod názvom ŠK Devínska Nová Ves. O pár rokov neskôr vznikol v Devínskej ďalší klub s názvom Rudá hviezda. V roku 1927 zmenil ŠK svoj názov na Slovan Devínska Nová Ves. V roku 1929 zanikla Rudá hviezda a prestal pôsobiť aj Slovan. Začiatkom roka 1930 však vznikol nový klub ŠK Slovan Devínska Nová Ves. Prvé futbalové ihrisko v Devínskej Novej Vsi bolo v štvrti Grba. Neskôr bolo ihrisko premiestnené za novú obecnú ľudovú školu. Súčasný štadión na Vápencovej ulici sa vybudoval svojpomocne v roku 1964. V obodobí druhej svetovej vojny postúpila Devínska Nová Ves medzi najlepšie bratislavské a okolité kluby. V tom čase musel svoj názov prispôsobiť dobe na Športový oddiel Hlinkovej gardy Devínska Nová Ves (ŠOHG). Po vojne v roku 1945 začínali futbalisti Devínskej Novej Vsi v západoslovenskej divízii s mužstvami Nitry, Pezinku, Topoľčian, Nových Zámkov, Hlohovca a Slovana Bratislava B. V povojnových rokoch mala Devínska Nová Ves veľmi dobré dorastenecké mužstvo. v ročníku 1946/47 hralo o titul majstra Slovenska. Až vo finále západnej skupiny podľahlo dorastu Spartaka Trnava. O úspešné účinkovanie v tomto období sa zaslúžil veľkou mierou dlhoročný predseda klubu Jozef Schrek. Od roku 1949 mal klub názov Sokol Devínska Nová Ves. S výkonnosťou futbalu to išlo dolu vodou. Vzostup nastáva opäť po roku 1953 (už TJ Lokomotíva Devínska Nová Ves).

Mužstvo DNV z roku 1923 V roku 1956 víťazí Devínska Nová Ves v juhozápadnej skupine krajského preboru. Dorast v tom čase postúpil do dorasteneckej ligy. O popularite futbalu v Devínskej Novej Vsi svedčí aj fakt, že v ročníku 1987/88 hralo až 7 mužstiev (3 žiacke, 2 dorastenecké a 2 dospelých). Spomedzi trénerov sa o rozvoj futbalu v Devínskej Novej Vsi zaslúžili Ján Baláž, Ladislav Horváth, Milan Moravec, Ing. Kmetz, Vojtech Skyva, Karol Borhy, Emil Pažický, Karol Jokl, Ján Turner, Miroslav Kucharič, Vladimír Hrivnák a iní. V roku 1993 sa TJ Lokomotíva premenoval na FCL Devínska Nová Ves. Futbalový klub je napočetnejšou telovýchovnou organizáciou v DNV. Medzi najznámejších futbalistov z Devínskej Novej Vsi patrí Juraj Tóth, ktorý pôsobil v Slovane Bratislava. V sezóne 1999/2000 obsadila FC Lokomotíva 3. miesto v III. lige, čo je najlepšie umiestnenie klubu v histórii. O pár rokov neskôr sa klub prepadol až do V. ligy. V súčasnosti pôsobí FCL DNV v IV.A lige. V roku 2009 sa zúčastnili hráči Lokomotívy Walter Rischer, Juraj Šašík a Michal Polák Majstrovstiev Európy amatérov. Trénerom mužstva bol Ľubomír Bohúň. 

V sezóne 2014/2015 sa Lokomotíva pod vedením trénera Jozefa Baloga stala víťazom IV. bratislavskej ligy skupiny A s právom postupu do najvyššej regionálnej bratislavskej ligy.

Úspechy
-------

V sezóne 2014/15 postúpila DNV do III.ligy
* 2018/201\* - 8. miesto v Tipos III.lige
* 2017/2018 - 12. miesto v Tipos III.lige
* 2016/2017 - 7. miesto v Tipos III.lige
* 2015/2016 - 11. miesto v Tipos III.lige
* 2014/2015 - 1. miesto v IV. lige
* 2013/2014 - 4. miesto v IV. lige
* 2012/2013 - 2. miesto v IV. lige
* 2011/2012 - 4.miesto v IV. lige
* 2010/2011 - 5.miesto v IV. lige
* 2009/2010 - 9. miesto v IV. lige
* 2008/2009 - 3. miesto v IV. lige
* 2007/2008 - 2. miesto v IV. lige
* 2006/2007 - 1. miesto v V. lige
* 2005/2006 - ?
* 2004/2005 - ?
* 2003/2004 - 13. miesto v IV. lige
* 2002/2003 - 13. miesto v IV. lige
* 2001/2002 - 14. miesto v IV. lige
* 2000/2001 - ?
* 1999/2000 - 5. miesto v III. lige

Predstavenstvo klubu
--------------------

* Predseda klubu: Ing. Róbert Kačeňák
* Generálny manažér klubu: Tomáš Rusňák
* Ekonomický manažér klubu: Nenad Lučič
* Technicko bezpečnostný manažér: Marek Čechovič
* Manažér pre mládež: Michal Galbo

Káder
-----

### Brankári

* *22* Slovensko Róbert Bartko
* 1 Slovensko  Adam Jarab
* 

### Obrancovia

* *04* Slovensko  Patrik Tóth
* *02* Slovensko  Tomáš Pikáli
* 03 Slovensko  Oliver Pfaff
* *12* Slovensko Filip Krascsenits
* *15* Slovensko  Branislav Brečka
* 11 Slovensko Patrik Maršal
* 23 Slovensko David Hrica

### Záložníci

* *08* Slovensko Patrik Boris
* 21 Slovensko  Jozef Vlašič
* *05* Slovensko  Matej Hanusek
* *10* Slovensko Tomáš Lukáč
* 16 Slovensko Dominik Markovič
* *14* Slovensko Erik Haník
* 09 Slovensko Alexander Cichra
* 06 Slovensko Lukáš Császár
* 07 Rusko Jan Smeljanskij

### Útočníci

* 17 Slovensko  Marek Vlašič
* 19 Slovensko  Tomáš Klinko
* *24* Srbsko  Kristijan Mitić
* 10 Bosna a Hercegovina Stojan Vasiljević

### Realizačný tím

* Tréner: Rastislav Boris
* Asistent trénera: Tomáš Rusňák
* Vedúci mužstva: Tomáš Rusňák

Externé odkazy
--------------

* Oficiálna stránka klubu Lokomotíva Devínska Nová Ves